  Майя Бывальцева Куазь шуныт луэм дырысен Удмуртиын 9 сюрс 102 адями лемтэй мертчиськемен эмъяськонниосы вазиськиз. Лыдпус кылем арысь та вакытлы тупа. Со сярысь Роспотребнадзорлэн элькунъя управлениезлэн пресс-службаез ивортэ. Эмъюрттэтлы вазиськемъёс пӧлын 1 сюрс 855 пиналъёс, со пӧлын сизьым аресозь 865 нылпиос Лемтэй мертчиськемен вазиськемъёс тужгес трос каръёсын: Ижкарын – 4 сюрс 942 адями (54,3 процентэз), Воткаын – 525 адями (5,8 процент). Ёросъёс пӧлын шугадӟонэ шедемъёс тросгес Можга ёросын – 430 мурт, Эгра ёросын – 211, Шаркан ёросын – 192, Якшур-Бӧдья ёросын – 177. Лабораториосын 6 сюрс 382 лемтэйёсты энцефалитлы эскеризы, чер 152 учырын шараяськиз. 4 сюрс 831 вир сюпсисьёсты боррелиозлы эскеризы, висён 2 сюрсэзлэн вылэм. 11-тӥ инвожолы Удмуртиын лемтэй энцефалитэн черлан ньыль учыр пусйизы, боррелиоз кык адямилэсь шараязы. 2020-тӥ арын лемтэй энцефалитлы пумит прививка 43 сюрс 783 адямилы пуктӥзы, со пӧлын 14 аресозь 21 сюрс 13 нылпиос Удмуртиын 1 миллион 200 сюрс гектар пала музъем вылын тазатон ужрадъёс ортчытӥзы. Со ужъёс Яр, Сьӧлта, Сюмси, Юкаменск, Дэбес, Грак, Глаз ёросъёсын нуымтэ. Нялтас вераса, кылем арняе котькуд куинетӥез лемтэй мертчиськон учыр шайвылъёсын луиз. Тодэ вайытом, таяз арын лемтэйёс тулыспалэ ик сайказы. Адями борды лемтэй мертчиськон нырысетӥ учырез южтолэзе пусйизы. Тегъёс: Тазалык Ижкар Роспотребнадзор Удмуртия лемтэй  